**ΣΥΝΤΟΝΙΣΤΙΚΗ ΕΠΙΤΡΟΠΗ**

**ΔΙΚΗΓΟΡΙΚΩΝ ΣΥΛΛΟΓΩΝ ΕΛΛΑΔΟΣ**

**ΠΡΟΕΔΡΟΣ**

 **ΔΕΛΤΙΟ ΤΥΠΟΥ**

 **11/3/2015**

 **Επιστολή της Συντονιστικής Επιτροπής προς το ΕΤΑΑ για τα αποθεματικά**

Mε αφορμή την ειδησεογραφία των τελευταίων ημερών, σχετικά με τη χρήση των διαθεσίμων, των αποθεματικών ή άλλων ποσών των Ασφαλιστικών Ταμείων για την εξυπηρέτηση χρηματοδοτικών αναγκών του Δημοσίου, η Συντονιστική Επιτροπή των Δικηγορικών Συλλόγων της χώρας, έστειλε δια του Προέδρου της Βασίλη Αλεξανδρή, επιστολή προς τον Πρόεδρο και το Διοικητικό Συμβούλιο του Ενιαίου Ταμείου Ανεξάρτητα Απασχολουμένων, με την οποία τους καλεί, σε περίπτωση που τεθεί τέτοιο θέμα στο ΕΤΑΑ:

α. να απόσχουν από οποιαδήποτε τέτοια ενέργεια και

β. να ενημερώσουν άμεσα τα μέλη της Συντονιστικής Επιτροπής.